**Ministru kabineta sēdes protokollēmuma projekta**

**“Par Ministru kabineta 2013. gada 5. marta sēdes protokollēmuma (prot. Nr.13 30.§) „Informatīvais ziņojums “Par ārvalstu pieredzi prostitūcijas ierobežošanas jomā un priekšlikumiem prostitūcijas mazināšanai Latvijā”” 5.2. apakšpunktā dotā uzdevuma izpildi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta sēdes protokollēmuma projekts izstrādāts, pamatojoties uz Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 244.punktā noteikto, ka priekšlikumu par Ministru kabineta sēdes protokollēmumā noteiktā izpildes termiņa grozīšanu Ministru kabinetā iesniedz attiecīga tiesību akta projekta veidā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2013. gada 5. marta sēdes protokollēmuma (prot. Nr.13 30.§) „Informatīvais ziņojums “Par ārvalstu pieredzi prostitūcijas ierobežošanas jomā un priekšlikumiem prostitūcijas mazināšanai Latvijā”” (turpmāk – protokollēmums) 5.2. apakšpunktu Izglītības un zinātnes ministrijai sadarbībā ar Labklājības ministriju ir dots uzdevums izvērtēt iespēju īstenot informatīvajā ziņojumā “Par ārvalstu pieredzi prostitūcijas ierobežošanas jomā un priekšlikumiem prostitūcijas mazināšanai Latvijā” ietverto priekšlikumu par pedagogu, skolotāju un mācību grāmatu autoru un mākslinieku apmācībām, un izglītības un zinātnes ministram līdz 2013. gada 15. augustam iesniegt noteiktā kārtībā Ministru kabinetā ziņojumu par izvērtēšanas rezultātiem.  Izglītības un zinātnes ministrija ar 2014. gada19. maija pavadvēstuli Nr.01-05/2190 “Par pedagogu, skolotāju un mācību grāmatu autoru  un mākslinieku apmācībām” Valsts kancelejai bija nosūtījusi izskatīšanai Ministru kabinetā  informatīvo ziņojumu „Par pedagogu, skolotāju un mācību grāmatu autoru un mākslinieku apmācībām” (turpmāk – informatīvais ziņojums), taču izskatīšanai Ministru kabineta sēdē tas netika iekļauts.  Protokollēmuma 5.2.apakšpunktā dotais uzdevums ir saistīts ar kompleksiem risinājumiem izglītības saturā un tā īstenošanā, tostarp pedagogu un mācību grāmatu autoru apmācībām. Šobrīd Valsts izglītības satura centrs aktualizē informatīvo ziņojumu atbilstoši:  1. Tām aktivitātēm, kas tiek īstenotas 2014. gada 22. maijā Latvijas Republikas Saeimā apstiprinātā vidējā termiņa izglītības politikas plānošanas dokumenta “Izglītības attīstības pamatnostādnes 2014. – 2020. gadam” (turpmāk – IAP) sadaļas “V. PAMATNOSTĀDNĒS PAREDZĒTO UZDEVUMU UN PASĀKUMU PLĀNS” mērķa: “1. IZGLĪTĪBAS VIDE: paaugstināt izglītības vides kvalitāti, veicot satura pilnveidi un attīstot atbilstošu infrastruktūru” rīcības virziena “1.1: Uz zināšanu sabiedrībā pieprasītām kompetencēm orientēta, radošumu, inovāciju un veselīga dzīves veida veicinoša izglītības satura pilnveide” 1. - 5. uzdevuma sasniegšanai.  2. Ar Ministru kabineta 2015. gada 29. jūnija rīkojumu Nr.331 apstiprinātā “Izglītības attīstības pamatnostādņu 2014.-2020.gadam īstenošanas plāna 2015.-2017.gadam” (turpmāk – IAP plāns) sadaļas “IV. VEICAMIE PASĀKUMI” 1.1.1.(1) – 1.1.1.(7), 1.1.2(1), 1.1.2., 1.1.3.(1), 1.1.3.(2), 1.1.4. un 1.1.5. uzdevumiem.  3. Ministru kabineta 2016. gada 15. jūlija noteikumu Nr. 480 “Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība” nosacījumiem.  Ņemot vērā IAP plāna 1.1.rīcības virziena 1.1.1.uzdevuma “Kompetenču pieejā pilnveidota vispārējās izglītības satura izstrāde un aprobācija” īstenošanas termiņu - 2018. gada 31. maijs - un to, ka aktualizējamais informatīvais ziņojums jāsaskaņo ar Labklājības ministriju, protokollēmuma 5.2. apakšpunktā dotā uzdevuma izpildes termiņu nepieciešams pagarināt līdz 2018. gada 31. jūlijam. |
| 3. | Projekta izstrādē iesaistītās institūcijas | Valsts izglītības satura centrs un Izglītības un zinātnes ministrija. |
| 4. | Cita informācija | Nav. |

Anotācijas II, III, IV, V, VI un VII sadaļa – projekts šīs jomas neskar.

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

09.02.2017. 13:14

505

I.Zemļanskis

67814452, ivars.zemlanskis@visc.gov.lv

.